**Ministru kabineta noteikumu projekta „Atlīdzības aprēķināšanas un izmaksāšanas kārtība par zemes dzīļu īpašuma tiesību aprobežojumu valsts nozīmes zemes dzīļu nogabalos”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Atlīdzības aprēķināšanas un izmaksāšanas kārtība par zemes dzīļu īpašuma tiesību aprobežojumu valsts nozīmes zemes dzīļu nogabalos” (turpmāk – noteikumu projekts) izstrādāts, jo līdz ar likuma “Par zemes dzīlēm” (turpmāk – Likums) grozījumiem, kas stājās spēkā 2021. gada 24. martā, ir grozīts deleģējums Likuma 12.1 panta otrajā daļā Ministru kabinetam izdot noteikumus par kārtību, kādā zemes īpašniekam aprēķināma un izmaksājama atlīdzība par zemes dzīļu īpašuma tiesību aprobežojumu, kas noteikts saskaņā ar Likuma 12.1 panta pirmo daļu. Līdz ar to Ministru kabineta 2007. gada 27. februāra noteikumi Nr. 155 “Atlīdzības aprēķināšanas un izmaksāšanas kārtība par zemes dzīļu īpašuma tiesību aprobežojumu valsts nozīmes zemes dzīļu nogabalos” (turpmāk – MK noteikumi Nr. 155) ir zaudējuši spēku un ir nepieciešams izstrādāt jaunu kārtību, kādā iepriekš minētā atlīdzība aprēķināma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmasLīdz 2021. gada 24. martam MK noteikumu Nr. 155 1. punkts noteica, ka zemes īpašniekam par zemes dzīļu īpašuma tiesību aprobežojumu valsts nozīmes zemes dzīļu nogabalos aprēķina un izmaksā atlīdzību, ja sabiedrības un valsts interesēs nepieciešams izmantot zemes dzīļu derīgās īpašības vai iegūt pazemes ūdeņus, kas ir tikai divi no zemes dzīļu izmantošanas veidiem saskaņā ar Likuma 7. pantu. Savukārt Likuma 12.1 panta otrajā daļā bija noteikts, ka Ministru kabinets nosaka kārtību, kādā zemes īpašniekam aprēķināma un izmaksājama atlīdzība par īpašuma tiesību aprobežojumu, kas noteikts saskaņā ar Likuma 12.1 panta pirmo daļu. Ar Likuma grozījumiem, kas stājās spēkā 2021. gada 24. martā, tika paplašināts Likuma 12.1 panta pirmās daļas tvērums to attiecinot uz jebkādiem zemes dzīļu izmantošanas veidiem valsts nozīmes zemes dzīļu nogabalos, ja zemes dzīles nepieciešams izmantot sabiedrības un valsts interesēs. Turklāt Likuma 12.1 panta otrā daļa, uz kuras pamata izstrādāts noteikumu projekts, noteic, ka Ministru kabinets nosaka kārtību, kādā zemes īpašniekam aprēķināma un izmaksājama atlīdzība par zemes dzīļu īpašuma tiesību aprobežojumu, kas noteikts saskaņā ar Likuma 12.1 panta pirmo daļu. Noteikumu projekta mērķis un būtībaNoteikumu projekta mērķis ir izstrādāt kārtību, kādā aprēķina un izmaksā atlīdzību zemes īpašniekam par zemes dzīļu īpašuma tiesību aprobežojumu valsts nozīmes zemes dzīļu nogabalos (turpmāk – atlīdzība), ja sabiedrības un valsts interesēs nepieciešams izmantot zemes dzīles. Saskaņā ar Likuma 1. panta 21. apakšpunktā noteikto, zemes dzīļu izmantošana iekļauj ģeoloģisko izpēti, derīgo izrakteņu ieguvi (tai skaitā pazemes ūdeņu ieguvi) un zemes dzīļu derīgo īpašību izmantošanu.Tā kā zemes īpašnieka tiesības uz zemi garantē Civillikuma 1042. pants, nosakot zemes dzīļu īpašuma tiesību aprobežojumus, nepieciešams tos kompensēt ar samērīgu atlīdzību. Aprobežojums var izpausties kā, piemēram, aizliegums zemes īpašniekam ierīkot urbumus, kuri dziļāki par 500 metriem. Attiecīgi, atlīdzība par šo aprobežojumu tiek izmaksāta gadījumā, ja zemes īpašnieks vēlas šādu urbumu ierīkot, bet nedrīkst to darīt. Atlīdzība par aprobežojumu valsts nozīmes zemes dzīļu nogabalā (turpmāk – nogabals) nav uzskatāma par zaudējumu atlīdzību. Svarīgi atzīmēt, ka aprobežojums attiecas tikai uz zemes dzīlēm, tādējādi zemes virskārtu ir iespējams turpināt izmantot atbilstoši jau noteiktajam nekustamā īpašuma lietošanas mērķim. Piemēram, lauksaimniecības zeme arī turpmāk būtu izmantojama paredzētajam mērķim, jo zemes dzīļu īpašuma tiesību aprobežojums sāktos no tāda dziļuma, kurā zemes īpašnieka interese attiecībā uz viņa īpašuma izmantošanu, atbilstoši līdzšinējam lietošanas mērķim, netiktu ierobežota.Zemes īpašnieks par viņa īpašuma iekļaušanu nogabala sastāvā un par paredzamo īpašuma tiesību aprobežojuma saturu būs informēts jau brīdī, kad tiks izstrādāti jauni Ministru kabineta noteikumi par konkrēto nogabalu (saskaņā ar Likuma 10. panta astoto daļu), un viņam būs iespēja izteikt savu viedokli un sniegt priekšlikumus. Nogabala noteikšanas, kā arī zemes dzīļu izmantošanas licences sagatavošanas procedūras laikā, tiek izvērtēts katrs atsevišķais zemesgabals un tā lietošanas veids, kā arī ierobežojumu apmērs. Šobrīd Latvijā ir divi valsts nozīmes zemes dzīļu nogabali, kuru izmantošanu regulē sekojoši Ministru kabineta noteikumi: 1) Ministru kabineta 2008. gada 7. jūlija noteikumi Nr. 524 “Valsts nozīmes zemes dzīļu nogabala “Dobeles struktūra” izmantošanas noteikumi” un 2) Ministru kabineta 2017. gada 8. augusta noteikumi Nr. 439 “Valsts nozīmes zemes dzīļu nogabala “Inčukalna dabasgāzes krātuve” izmantošanas noteikumi”.Paredzēts, ka atlīdzība ir vienreizēja un tā tiek izmaksāta piecu procentu apmērā no attiecīga zemesgabala kadastrālās vērtības, kāda tā bijusi nogabala noteikšanas brīdī. Atlīdzību par zemes dzīļu īpašuma tiesību aprobežojumu zemes īpašniekam maksā tikai par to platību, zem kuras zemes dzīļu izmantošana ir aprobežota, jo nogabals var neaptvert visu konkrēto zemesgabalu. Šāda atlīdzība uzskatāma par samērīgu, jo tādā veidā ir līdzsvarotas gan valsts un sabiedrības intereses attiecīgajā nogabalā, gan arī konkrētā zemesgabala īpašnieka intereses un tiesības uz zemes īpašuma izmantošanu vai izmantošanas ierobežošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saņemt, vai kurām ir izsniegtas zemes dzīļu izmantošanas licences valsts nozīmes zemes dzīļu nogabalā; zemes īpašnieki vai tiesiskie valdītāji, kuru īpašums atrodas valsts nozīmes zemes dzīļu nogabalā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2021. gada 8. jūnijā tika publicēts VARAM tīmekļvietnē: [www.varam.gov.lv](http://www.varam.gov.lv) sadaļā “Normatīvie akti/ Normatīvo aktu projekti/ Normatīvo aktu projekti vides aizsardzības jomā” un 2021. gada 8. jūnijā Ministru kabineta mājas lapā [www.mk.gov.lv](http://www.mk.gov.lv), sadaļā “Sabiedrības līdzdalības politika/ Ministru kabineta diskusiju dokumenti” atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti | Sabiedriskās līdzdalības ietvaros par noteikumu projektu un tā anotāciju netika saņemti sabiedrības viedokļi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Eņģele - Volkova 67026465

Guna.engele-volkova@varam.gov.lv